**TÁJÉKOZTATÁS**

72 órán belüli látogatás az előzetes letartóztatottak számára:

Az előzetesen letartóztatottnak – a rendelkezési jogkör gyakorlójának rendelkezéseire figyelemmel (a büntetőeljárás szakaszától függően dönthet a kapcsolattartásának korlátozásáról vagy ellenőrzéséről a büntetőeljárás eredményessége érdekében) – lehetősége van arra, hogy az előzetes letartóztatás elrendeléstől számított hetvenkét órán belül látogatót fogadjon, és tőle csomagot vehessen át.

A látogatás hozzátartozó részére és abban az esetben engedélyezhető, ha a hozzátartozó a bv. intézetbe történő beléptetése előtt kitölti a kapcsolattartói nyilatkozatot.

A szóbeli érintkezésre hivatali időben hétfőtől-csütörtökig 08.00-15.00, pénteken 08.00-12.00 óra között kerülhet sor.

A látogatás időtartama 15 perc, az intézetbe egy fő felnőtt kapcsolattartó belépése engedélyezett.

A látogatás és a csomagátvétel nem számít be a látogatófogadás és a csomagküldés havi mértékébe.

A csomagban átadható: tisztasági felszerelés, egy váltás évszaknak megfelelő ruházat, gyógyszer és gyógyászati segédeszköz.